יואנה דומיטריו

יואנה דומיטריו (ברומנית; Ioana Dumitriu; נולדה ב-6 ביולי 1976 בבוקרשט, רומניה) היא מתמטיקאית אמריקאית-רומנית הפועלת בעיקר בארצות הברית. היא האישה הראשונה שזכתה בתחרות פטנאם .<ref name=":0"></ref> נכון לשנת 2022 היא פרופסור באוניברסיטת קליפורניה בסן דייגו.<ref name=":1"></ref> בין נושאי המחקר שלה: מטריצות אקראיות, אנליזה נומרית, מדע הנתונים, תורת המשחקים ועוד.<ref name=":2"></ref>

==קורות חיים==
דומיטריו נולדה בבוקרשט, רומניה ביולי 1976 להורים שהיו פרופסורים להנדסת חשמל, כך שמגיל צעיר יועדה על ידי הוריה לעתיד אקדמי. את האהבה שלה למתמטיקה רכשה מאביה ומסבה, שלמרות שהיה מהנדס חשמל בהכשרתו עזר לפתח לה חוש מתמטי בילדותה באמצעות חידות מתמטיות. בגיל צעיר התאפיינה בכישרון מתמטי בולט וכבר מגיל 11 זכתה לראשונה בתחרות ארצית והתחילה להתאמן לתחרויות בין לאומיות.<ref name=":0" />

במהלך לימודיה הכירה דומיטריו את מאמן המתמטיקה שלה באותה העת, מי שיהיה לימים בן זוגה, דן סטפניקה, המבוגר ממנה במספר שנים. בשנת 1994 החליט דן לעבור ללמוד לתואר שני באוניברסיטת ניו-יורק, ושנה אחר כן דומיטריו הצטרפה אליו לאוניברסיטה ועברה לארצות הברית, בין היתר משום שלא היו ברומניה הכלים והאפשרויות שהיו באוניברסיטאות בארצות הברית, כמו ציוד המחשוב הדרוש. את לימודיה באוניברסיטת ניו יורק סיימה בשנת 1999, וב-2003 קיבלה תואר דוקטור מהמכון הטכנולוגי של מסצ'וסטס תחת הנחיתו של אלן אדלמן, שהיה הראשון שחקר את הרכבי הבטא. עשתה פוסט-דוקטורט באוניברסיטת קליפורניה. ב-2006 הצטרפה לפקולטה למתמטיקה באוניברסיטת וושינגטון ובשנת 2019 עברה לאוניברסיטת קליפורניה בסן דייגו. נכון ל-2022 היא מתגוררת בקליפורניה עם בן זוגה, דן סטפינקה ואם לשני ילדים.<ref name=":3"></ref><ref name=":1" /><ref name=":0" />

==עבודתה==
עבודת של דומיטריו מתרכזת בעיקר במתמטיקה, אך גם מתקשרת לנושאים במדעי המחשב. מחקריה עוסקים באלגברה ליניארית נומרית, מטריצות אקראיות, למידת מכונה, תורת הסתברות בדידה, תורת המשחקים ומחשוב מדעי. את פריצת הדרך הראשונה שלה עשתה ב-2002 בעזרתו של המנחה שלה לדוקטורט, פרופסור אלן אדלמן, היא הכניסה להרכבי בטא את התיאוריה של מטריצות אקראיות. בין 2003 ל-2005 עסקה בעיקר בתורת המשחקים. לאחר מכן חזרה לעסוק בהרכבי בטא ובקשר שלהם עם מטריצות אקראיות. לאורך השנים פרסמה מספר מאמרים בנושא הרכבי בטא ובנושאים קשורים, כמו מטריצות בכללי ומדע הנתונים.<ref name=":3" /><ref name=":2" />

==פרסים והוקרה==
לאורך הקריירה זכתה דומיטריו במגוון תחרויות וקיבלה פרסים ומענקים ממספר ארגונים שונים, בין היתר:	
* פרס אליס ט. שפר למתמטיקה אשר הוענק לה על ידי האגודה לנשים במתמטיקה (AWM) ב-1996. הפרס מוענק לנשים מצטיינות הלומדות לתואר ראשון במתמטיקה.<ref></ref>
* תחרות פטנאם, תחרות לסטודנטים לתואר ראשון. היא האישה הראשונה שזכתה בתחרות זו.<ref name=":0" /> לאחר מכן היא זכתה באותה תחרות פעמיים נוספות.<ref name=":4"></ref>
* בשנת 2007 זכתה בפרס לסלי פוקס לאנליזה נומרית אשר מוענק לאנשים מתחת לגיל 31 אשר גילו תגלית מתמטית ובעלי כישורי הצגה מול קהל.<ref></ref>
* ב-2009 זכתה בפרס CAREER על המחקר שלה בתחום המטריצות האקראיות.<ref></ref>
* ב-2012 נבחרה לעמיתה של האגודה האמריקאית למתמטיקה.<ref></ref>

===תחרות פטנאם===
בשנת 1996, כתלמידה באוניברסיטת ניו יורק, הפכה דומיטריו לאישה הראשונה שהיא עמיתת פטנאם, כלומר זכתה באחת מחמש התוצאות המובילות בתחרות פטנאם. בנוסף, ב-1995, 1996 ו-1997 היא זכתה בפרס אליזבת לוול פוטמן, שניתן לאישה הבכירה בתחרות פטנאם, שיא שהושג רק פעם אחת נוספת, עשר שנים מאוחר יותר, אז זכתה אליסון מילר בפרס זה בשלוש שנים רצופות.<ref name=":4" /><ref name=":0" />

== קישורים חיצוניים ==

* [https://math.ucsd.edu/people/profiles/ioana-dumitriu Ioana Dumitriu], אוניברסיטת קליפורניה בסן דייגו 

== הערות שוליים ==

קטגוריה:מתמטיקאיות רומניות
קטגוריה:מתמטיקאיות אמריקאיות
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:בעלות תואר דוקטור מהמכון הטכנולוגי של מסצ'וסטס
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:סגל אוניברסיטת קליפורניה בסן דייגו
קטגוריה:מהגרות מרומניה לארצות הברית
קטגוריה:אמריקאיות שנולדו ב-1976
קטגוריה:אמריקאים שנולדו ב-1976